b"\n_START_ARTICLE_\nChocolate (pesem, Kylie Minogue)\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbChocolate\xc2\xab\xc2\xa0je re\xc5\xbeirala Dawn Shadforth, posneli pa so ga med 6. in 7. junijem 2004 v Londonu, Anglija. Vaje so imeli vsak dan \xc5\xa1est dni pred snemanjem. V videospotu Kylie Minogue s svojimi spremljevalni plesalci v raznih gledali\xc5\xa1\xc4\x8dih nastopa z raznimi jazz to\xc4\x8dkami._NEWLINE_Videospot je posve\xc4\x8den MGM-jevim muzikalom iz \xc5\xa1tiridesetih, Kylie Minogue pa je pri ustvarjanju slednjega znova sodelovala s koreografom Michael Rooney, s katerim je sodelovala \xc5\xbee leta 2001 pri videospotu za pesem\xc2\xa0\xc2\xbbCan't Get You Out of My Head\xc2\xab._NEWLINE_Videospot je na raznih glasbenih kanalih po\xc5\xbeel precej uspeha. \xc4\x8ceprav se njegov uspeh ni mogel primerjati z uspehom videospotov za prej\xc5\xa1nja dva singla, izdana preko albuma Body Language, je zasedel eno od prvih dvajsetih mest na britanski glasbeni lestvici, ob izidu pa je bil tudi enajsti najve\xc4\x8dkrat predvajani videospot na britanski televiziji. Poleg tega je zasedel trinajsto mesto na MTV-jevi lestvici\xc2\xa0\xc2\xbbevropskih najbolj\xc5\xa1ih dvajset\xc2\xab. Pogosto so ga predvajali tudi na avstralski televiziji._NEWLINE_Na albumu so objavili dalj\xc5\xa1i remix pesmi, vklju\xc4\x8dene v videospot in predvajane na radiu. Ta razli\xc4\x8dica je imela ve\xc4\x8d poudarka na in\xc5\xa1trumentih in vokali so imeli nekoliko druga\xc4\x8dno strukturo.\n_START_SECTION_\nDose\xc5\xbeki na lestvicah\n_START_PARAGRAPH_\n28. junija 2004 je pesem\xc2\xa0\xc2\xbbChocolate\xc2\xab\xc2\xa0iz\xc5\xa1la v Zdru\xc5\xbeenem kraljestvu. Pesem je postala sedemindvajseti singl Kylie Minogue, ki je zasedel eno od prvih desetih mest na britanski glasbeni lestvici, kjer je debitiral na \xc5\xa1estem mestu in sedem tednov ostal med prvimi petinsedemdesetimi pesmimi na lestvici. Drugod pa pesem ni po\xc5\xbeela toliko uspeha. Uvrstila se je na \xc5\xa1tirinajsto mesto italijanske lestvice, ni pa se uvrstila med prvih dvajset pesmi na lestvicah v Franciji, Nem\xc4\x8diji in Irski. Nekateri so menili, da bi bila pesem uspe\xc5\xa1nej\xc5\xa1a, \xc4\x8de bi se ve\xc4\x8dkrat predvajala na radijih._NEWLINE_12. julija 2004 je pesem\xc2\xa0\xc2\xbbChocolate\xc2\xab\xc2\xa0iz\xc5\xa1la \xc5\xa1e v Avstraliji. Tamkaj je zasedla \xc5\xa1tirinajsto mesto lestvice. \xc5\xa0tiri tedne je ostal med prvimi petdesetimi pesmimi na lestvici, postal pa je tudi prvi singl Kylie Minogue, ki se ni uvrstil med prvih deset pesmi na avstralski glasbeni lestvici od pesmi\xc2\xa0\xc2\xbbYour Disco Needs You\xc2\xab\xc2\xa0(2001)."